《与君禹苏丈别且六载入都后忽闻以大计至余喜极策蹇访邸中君禹方病齿谢客跃起拥褐对谈丙夜各赋一章》
明代·胡应麟

金银宫阙驾蓬莱，入觐欢声汉使来。一自骊驹传象郡，那知龙剑合燕台。

新书碧荔枝头寄，丽赋红蕉叶下裁。秉烛对谈𢬵永夜，参差梁月堕莓苔。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。